रुपए का मूल्य गिर रहा है। कई वर्षो से रुपए का मूल्य लगभग 64 रुपए प्रति डॉलर था जो इस समय घटकर 70 रुपए प्रति डॉलर के ऊपर हो गया है। रुपए का यह मूल्य हमारे विदेशी मुद्रा बाजार में निर्धारित होता है। यह बाजार एक मंडी सरीखा है। मंडी में आलू का दाम इस बात पर निर्भर करता है कि विक्रे ता कितने हैं, और खरीददार कितने हैं। इसी प्रकार रुपए का दाम विदेशी मुद्रा बाजार में इस बात पर निर्भर करता है कि डॉलर की सप्लाई कितनी है और डिमांड कितनी है।